
SC2009– 

REFERAT - anexă
privind preţul local al energiei termice facturată populatiei si acordarea ajutoarelor pentru încalzirea locuinţei cu energie termică furnizată în sistem centralizat cu modificările însuşite în urma dezbaterii publice din data de 20.07.2009
În dezbaterea publică din data de 20 iulie 2009 au fost propuse de participanţii la dezbatere mai multe modificări la proiectul de HCL privind preţul local al energiei termice facturată populaţiei si acordarea ajutoarelor pentru încălzirea locuinţei cu energie termică furnizată în sistem centralizat. În urma analizei la nivelul Direcţiei Edilitare a procesului-verbal al dezbaterii publice din data de 20.07.2009,  se consideră necesară modificarea în Anexa 2 la proiectul de HCL a datei, din 30 iunie în 30 aprilie, până la care raportul privind anchetele sociale se va înainta primarului, astfel punctul 2 din Anexa 2 la proiectul de HCL va avea următorul conţinut:
„2. În cazul persoanelor care declară venit zero, acordarea ajutorului de încălzire se va face sub rezerva efectuarii unei anchete sociale ulterioare.  

Raportul privind anchetele sociale aferente sezonului rece se va înainta spre informare Primarului Municipiului Timisoara pînă la data de 30 aprilie  a anului pentru care s-au acordat ultimele ajutoare de încălzire. Acelaşi raport va fi înaintat şi Direcţiei Fiscale a Municipiului Timişoara şi Direcţiei Economice.” 

În conformitate cu prevederile Legii 52/2003 şi a Dispoziţiei Primarului Municipiului Timişoara nr. 92/2007
Propunem:

1. Aprobarea prin Hotărâre a Consiliului Local a preţului local al energiei termice facturată populaţiei si acordarea ajutoarelor pentru încălzirea locuinţei cu energie termică furnizată în sistem centralizat cu modificările însuşite în urma dezbaterii publice de către Direcţia Edilitară.

